Propastop otsib vabatahtlikke infopatrulli! – Propastop
01.03.2022
Venemaa ründab Ukrainat ja sellega koos kasvab vaenuliku info maht. See on ohuks ka Eestile. Kutsume kõiki lugejaid jagama oma tähelepanekuid inforuumis toimuvast mõjutustegevusest. Kui sirvid nagunii praegu palju meediat, siis võid märgata infot, mis on oluline. Sinu  tähelepanekud aitavad ohtu vähendada.
Millisest infost teatada?
Kuidas teatada?
Saada materjal e-posti aadressile [email protected] või jaga “teata propagandast” vormile, mille leiad blogi vasakmenüüst. Võid saata ka otsesõnumi Propastopile Facebookis.
Kuidas materjal vormistada?
Kui jagad oma tähelepanekuid, siis lisa neile kindlasti foto, ekraanitõmmis, alla laetud veebileht või muud moodi tõendus oma tähelepanekust. See võimaldab Propastopil saadetud info üle kontrollida. Samuti lisa kindlasti link postitusele, veebilehele, millest teada annad. Võid lisada ka oma arvamuse või analüüsi, miks pead seda infot Ukraina sõja õhutamiseks või Eesti julgeolekut kahjustavaks.
Mida saabunud infoga teeme?
Propastop ei publitseeri saadud andmeid kunagi otse, vaid kontrollib kõik saadetud info põhjalikult üle. Seejärel avaldame olulised tähelepanekud eraldi regulaarsetes postitustes. Teeme info kõigile kättesaadavaks ja kontrollitavaks.
Kindlasti säilitame alati infost teatanud inimese anonüümsuse, me ei avalda tema nime ega kontakte-asjaolusid, mis võiks tema isiku paljastada.
Aidata saad ka muu moel
Kui sul on oskuseid, mida tahaksid rakendada – näiteks sotsiaalmeedia andmekaeve ja analüüsi, avalike allikate otsingu, foto- või videoanalüüsi kogemus, samuti tekstide kirjutamise vilumus – siis anna sellestki teada. Saame neid oskusi Eesti ja Ukraina hüvanguks ära kasutada.
Foto: Chase Elliott Clark /Flickr / CC